ญาญ่า-บิ๊กตู่คู่ควงลอยกระทง
นายธนวรรธน์ พลวิชัย ผู้อำนวยการศูนย์พยากรณ์เศรษฐกิจและธุรกิจ มหาวิทยาลัยหอการค้าไทย เปิดเผยถึงผลสำรวจพฤติกรรมผู้บริโภคในช่วงวันลอยกระทงปี 2561 ที่สำรวจจากกลุ่มตัวอย่าง 1,221 ตัวอย่างทั่วประเทศว่า คาดจะมีมูลค่าการใช้จ่ายของประชาชน 9,699 ล้านบาท ลดลง 2.3% จากปีก่อน เพราะประชาชนต้องการประหยัดค่าใช้จ่าย, ราคาสินค้าแพง และเศรษฐกิจยังไม่ฟื้นตัว นอกจากนี้ ผู้ตอบส่วนใหญ่ 76.4% วางแผนออกไปลอยกระทง เพราะเป็นประเพณี เพื่อขอพร เรียนรู้วัฒนธรรม ส่วนอีก 23.6% จะไม่ไปลอยกระทง เพราะต้องการประหยัดค่าใช้จ่าย กลัวอันตราย และเศรษฐกิจไม่ดี โดยกิจกรรมที่จะทำวันลอยกระทงคือ การไปลอยกระทงและเที่ยวชมสถานที่จัดงานต่างๆ, ทำบุญ, ไปทานอาหารนอกบ้าน แต่การใช้จ่ายลดลง ทำให้รายจ่ายในช่วงวันลอยกระทงปีนี้ลดลงเหลือคนละ 1,442 บาท จากปีก่อนที่คนละ 1,556 บาท,โดยดาราที่ประชาชนต้องการไปลอยกระทงด้วยมากที่สุด 5 อันดับแรกคือ ญาญ่า-อุรัสยา รองลงมาเป็นเบลล่า-ราณี แคมเปน, ณเดชน์ คูกิมิยะ, โป๊ป-ธนวรรธน์ และอั้ม-พัชราภา ไชยเชื้อ ส่วนนักการเมืองที่ประชาชนต้องการไปลอยกระทงด้วยที่สุดอันดับ 1 คือ พลเอกประยุทธ์ จันทร์โอชา ตามด้วยนายทักษิณ ชินวัตร, นายอภิสิทธิ์ เวชชาชีวะ, น.ส.ยิ่งลักษณ์ ชินวัตร และนายธนาธร จึงรุ่งเรืองกิจ เป็นต้น.
นายธนวรรธน์ พลวิชัย ผู้อำนวยการศูนย์พยากรณ์เศรษฐกิจและธุรกิจ มหาวิทยาลัยหอการค้าไทย เปิดเผยถึงผลสำรวจพฤติกรรมผู้บริโภคในช่วงวันลอยกระทงปี 2561 ที่สำรวจจากกลุ่มตัวอย่าง 1,221
ธนวรรธน์ พลวิชัย,หอการค้าไทย,ผู้บริโภค,วันลอยกระทง,ข่าวหน้า1